
ПРАВИЛНИК ЗА ДЕЙНОСТТА
Общи положения
Чл.1. Настоящият правилник се издава на основание чл. 28, ал. 1, т. 2 от ЗПУО.
Чл.2. Този правилник урежда: 
1. устройството и дейността на детската градина;
2. организацията на предучилищното образование;
3. функциите и управлението на детската градина;
4. механизмите за взаимодействие между участниците в предучилищното образование. 
Чл.3. С правилника се определя организацията на предучилищното образование и подкрепата на личностното развитие на децата. 
Чл.4. С настоящия правилник се създават необходимите условия и предпоставки за реализиране на основните цели на предучилищното образование, произтичащи от ЗПУО, Наредба № 5/2016 г. за предучилищно образование, останалите ДОС в образованието и конкретните условия в ДГ  
Чл.5. Правилникът е задължителен за всички лица, намиращи се на територията на ДГ „Мати Рубенова“ – педагогически и непедагогически персонал; ръководители на дейности, които не са дейности на ДГ; родители и други лица, извършващи периодични или епизодични дейности в ДГ.
Първа глава. Водещи постановки и ориентири на дейността. 
Чл.6. Нашите ценности са:
 детето и детството;
 споделената отговорност за всяко дете;
 екипност и доверие;
 професионализъм и подкрепа;
 удовлетвореност и резултатност. 
Чл.7. От съществено значение за нашия успех е устойчивото развитие на детското заведение като модерна институция за предучилищно образование.  
Чл.8. (1) Нашите цели са:
 пълноценна социализация на детето в детската общност;
 цялостно развитие на детето;
 приоритетно насърчаване на емоционалната интелигентност у детето;
 подкрепа на личностното развитие;
 осигуряване на равен шанс за всички деца при постъпването им в училище. 
(2) При изпълнението на нашите цели, ръководни са следните принципи на предучилищно образование:
1. Образованието като процес включва обучение, възпитание и социализация.
2. Ориентираност към интереса и мотивацията на детето, към възрастовите и социални промени в живота му, както и към способността му да прилага усвоените компетентности на практика.
3. Равен достъп до качествено образование и приобщаване на всяко дете;
4. Равнопоставеност и недопускане на дискриминация при осъществяването на предучилищното образование.
5. Запазване и развитие на българската образователна традиция в областта на предучилищното образование.
6. Хуманизъм и толерантност.
7. Съхраняване на културното многообразие и приобщаване чрез български език. 
8. Иновативност и ефективност на педагогическите практики и  в организацията на педагогическото взаимодействие с децата въз основа на научна обоснованост и прогнозиране на резултатите от иновациите. 
9. Прозрачност на управлението и предвидимост на развитието на детската градина.
10.  Автономия за провеждане на образователни политики. 
Чл.9. Нашите политики отразяват нашите ценности и целите на предучилищното образование.
Чл.10. Ние работим в сътрудничество и взаимодействие с родителите и по начин, който гарантира най-добрите интереси на детето.
Чл.11. ДГ осигурява необходимите условия за личностно ориентиране, учене  чрез правене и резултатно обосновано педагогическо взаимодействие.
(1) Детската градина провежда образователна политика за: 
1. повишаване на качеството на предучилищното образование;
2. развитие и подготовка на детето за училище. 
3.  възпитание, социализиране, обучение и отглеждане на децата до постъпването им в първи клас.
4.  образованието в ДГ „Мати Рубенова” се осъществява  при: 
- осигурена среда за учене чрез игра;
- съобразеност с възрастовите особености на детето;
- гарантиране на цялостно развитие на детето;
- възможности за опазване на физическото и психическото здраве на детето. 
(2) Предучилищното образование е задължително от уч. година, която е с начало в годината на навършване на 4 годишна възраст на детето, като родителите избират организацията в съответствие с възможностите на детската градина и Наредбата на ОбС Стралджа за записване, отписване и преместване на децата в предучилищното образование.  
Втора глава.  Статут на детското заведение.
Чл.12. (1) ДГ „Мати Рубенова”  е институция в системата на предучилищното и училищно образование, в която се отглеждат, възпитават, социализират и обучават деца на възраст от тригодишна възраст до постъпването им в  първи клас.
1.образователна политика за осигуряване на правото на предучилищно образование на всяко дете;
2.ориентираност към интереса и мотивацията на детето, към възрастовите и социални промени в живота му, както и към способността му да прилага усвоените компетентности на практика;
3.равен достъп до качествено образование и приобщаване на всяко дете;
4.равнопоставеност и недопускане на дискриминация при провеждане на предучилищното образование;
5.запазване и развитие на българската образователна традиция в областта на предучилищното образование;
6.прозрачност на управлението и предвидимост на развитието на ДГ;
7.партньорство и диалог по въпросите на предучилищното образование с всички заинтересовани страни.
(2) Детска градина „Мати Рубенова”  е общинска детска градина. 
(3) Организацията на предучилищното образование е целодневна. Работно време на ДГ „Мати Рубенова”: 6.30–18.30 ч. 
Чл.13 (1) Детска градина „Мати Рубенова” ползва имоти, които са публична общинска собственост, с адрес:
гр. Стралджа ул. „Димчо Русев” № 7а, филиал ДГ „Синчец” с. Зимница ул. „Г. С. Раковски” № 10, филиал ДГ „Здравец“ с. Войника ул. „В. Коларов” № 4;  
 (2) ДГ „Мати Рубенова” е юридическо лице и има собствен кръгъл печат, банкова сметка; Булстат (ЕИК) 000964785 
 (3) Въз основа на принципа за автономия и в съответствие с нормативните актове: 
1. определя свои политики за развитието си;
2. урежда устройството и дейността си в правилник в съответствие със ЗПУО и подзаконовите актове по прилагането му;
3. избира организацията, методите и средствата на обучение за осигуряване на качествено образование; 
4. определя свои символи и ритуали в съответствие с принципите на националната идентичност и култура;
5. участва в национални и международни програми и проекти, подпомагащи дейността й;
6. в ДГ „Мати Рубенова” официален език е българският и институцията създава условия за  неговото усвояване; 
7. придобиване на компетентности, необходими за успешна личностна реализация и активен граждански живот в съвременните общности;
 	8. ранно откриване на заложбите и способностите на всяко дете и насърчаване на развитието и реализацията им; 
      	9.  формиране на устойчиви нагласи и мотивация за учене през целия живот;  
10. формиране на толерантност и уважение към етническата, националната, културната, езиковата и религиозната идентичност на всеки гражданин;
     	11. формиране на толерантност и уважение към правата на децата;
    	12. познаване на националните, европейските и световните културни ценности и традиции. 
Чл.14. (1) ДГ се помещава в специално проектирани и построени за целта сгради, с изключение на филиал ДГ „Здравец“ с. Войника.  
            (2) Сградите отговарят на нормативни изисквания за физическата среда.
            (3) Капацитет на детската градина е както следва:  7 предучилищни групи.
 Чл.15. (1) ДГ „Мати Рубенова” носи отговорност за: 
- създаването на условия за опазването на живота и здравето на децата по време на престоя им в ДГ; 
- изпълнението на ДОС; 
- изпълнението на държавните стандарти по чл. 22 на ЗПУО;
- законосъобразно изразходване на бюджетни средства и опазване на имуществото. 
Трета глава. Прием и обхват на децата.
Чл.16. Постъпването на децата в ДГ става по желание и по избор на родителите/настойниците.
Чл.17. (1) В ДГ „Мати Рубенова” записването на деца се осъществява целогодишно, при наличие на свободни 
места; 
             (2) Приемът на децата се организира от директора на ДГ и в съответствие с Наредба на ОбС за записване, отписване и преместване на деца в общинските детски градини на територията на община Стралджа;
             (3) За приемане на дете в ДГ родителите представят следните документи:
                     1. Писмено заявление до директора на ДГ.
                     2. Копие от акта за раждане на детето.
                     3. Медицински документи, в съответствие с Наредба № 3/2007 г. на МЗ:
• Здравно-профилактична карта на детето, попълнена от личния лекар.
• Еднократен отрицателен резултат от изследване за патогенни чревни бактерии.
• Еднократен отрицателен резултат от изследване за чревни паразити, извършено не по-рано от 15 дни 
преди постъпване на детето в ДГ.
• Изследване на кръв и урина, извършени в едноседмичен срок преди постъпване на детето в ДГ.
• Данни от личния лекар за имунизационния статус на детето, съгласно изискванията на Наредба №15/ 
2005г. Деца, на които не са извършени задължителните за възрастта имунизации, не се приемат в детското заведение. Прием може да бъде осъществен по изключение, когато са налице трайни противопоказания за имунизирането им и са освободени от имунизиране с протокол от РИОКОЗ. 
• Медицинска бележка от личния лекар за липса на контакт със заразно болни, три дни преди постъпване на детето в ДГ. 
Чл.18. ДГ „Мати Рубенова” приема деца със специални образователни потребности.
(1) В група в ДГ могат да се обучават до 3 деца със специални образователни потребности. 
(2) Задължение на ДГ е да приема за приобщаващо образование деца със специални образователни изисквания и/или с хронични заболявания.  
(3) Децата със СОП и/или с хронични заболявания при необходимост получават съответстващо ресурсно подпомагане и се обучават по специално изготвена за целта индивидуална учебна програма. 
Чл.19. Информация за свободните места се оповестява публично на информационните табла за родителите.
Чл.20. Броят на групите и броят на децата в група се определят от директора на ДГ след съгласуване с ПС в съответствие с ДОС за финансирането на институциите и с ДОС за физическата среда и информационното и библиотечното осигуряване на ДГ, училищата и центровете за подкрепа за личностно развитие. Детските групи се сформират при среден  брой - 22 деца. 
1. по възрастов признак – първа, втора, трета и четвърта възрастова група;
2. смесени възрастови групи – когато бр. на децата не позволява формирането на отделни възрастови групи.
Чл.21. Ежедневното присъствие на децата във втора, трета и четвърта група е задължително.
Чл.22. Ежедневното присъствие на децата се отчита от учителите чрез регистриране на отсъствията в съответния раздел от дневник на детската група.
Чл.23. (1) Отсъствията по уважителни причини се удостоверяват от родителите чрез представена медицинска бележка или заявление за отсъствие по семейни причини по образец на ДГ.
(2) За отсъствието на децата по време на регламентирани ваканции не се изисква представяне на документи по ал. 1. 
Чл.24. Родителите на новозаписаните деца се запознават с настоящия правилник на първата родителска среща, с което потвърждават съгласието си за изпълнението му.  
Чл.25. При постъпване на децата в детска градина „Мати Рубенова“:
            1. родителят е длъжен да уведоми медицинската сестра и учителите за специфични здравословни проблеми и особености в поведението и развитието на детето;
           2. родителят предоставя подробни и коректни данни: адрес, личен телефонен номер, телефонен номер и име на личния лекар на детето.
Чл.26. Процедурата по безпроблемна адаптация на новопостъпилите деца включва: консултативни срещи на родителите с учителите на детската група, попълване на анкети за детето и семейството; Приложение №1
Чл.27. При постъпването на дете учителите създават индивидуално портфолио, което се съхранява и ежедневно обогатява от учителите до изпращането на детето в училище/преместване в друга ДГ.
Чл.28.Средната месечна група, определена със заповед на кмета на общината и съгласно Наредба на общинския съвет за записване, отписване и преместване на децата е 12 деца.
Чл.29.(1) Група, която в продължение на два месеца показва средна месечна посещаемост под регламентирания брой се разформирова и се слива с останалите;
(2) При разформироване на група по т. 2 не се иска съгласието на родителите.
Чл.30. При отсъствие повече от 30 дни по епидемични показания се представя еднократен отрицателен резултат от изследване за патогенни чревни бактерии.
Чл.31. При отсъствие повече от 2 месеца – еднократен отрицателен резултат от изследване за чревни паразити, съгласно Наредба № 5/ 2006 г. за ДПК на местни паразитози.
Чл.32. В детската градина се сформират сборни групи при: 
1. Намаляване броя деца в група – под 10 деца;  
2. За периода на регламентираните със заповед на министъра на образованието ваканции за съответната 
учебна година;
3. Отработване на празнични дни, определени с постановления на Министерски съвет;
Чл.33. (1) По желание, родителите могат да преместват детето си в друга ДГ или училище, които осъществяват предучилищно образование през време на цялата учебна година.
             (2) Преместването се осъществява след писмено изразено желание на родителя. 
             (3) При преместване на деца от І възрастова група, ДГ издава служебна бележка.
             (4) При преместване на дете от II, III, IV група, се издава Удостоверение за преместване.
             (5) След издаване на удостоверение за преместване, директорът уведомява писмено общинската администрация и РУО, където детето е включено в списъка на подлежащите на задължително обучение до 16 –
годишна възраст. 
 Чл.34. (1) Отписването на децата от ДГ се извършва:
1. при постъпване в първи клас;
2. по желание на родителите;
3. при уронване престижа на ДГ от родителя или от близки на детето, както и при нанесени сериозни материални щети на собствеността и базата на ДГ от детето или от негови близки /с решение на ПС/.
4. при системно неспазване на отговорностите и задълженията от родителите, регламентирани с този правилник.
Чл.35. При отписване на дете на родителите се връчва:
1. медицинската карта, след направените задължителни вписвания от медицинската сестра;
2. личното портфолио на детето. 
Четвърта глава. Организация на предучилищното образование.
Чл.36. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Чл.37.  (1) Предучилищното образование се организира в групи според възрастта на децата. 
             (2) Предучилищното образование може да се организира и в разновъзрастови групи.
             (3) Когато в ДГ са записани деца с различна етническа/религиозна принадлежност от една и съща възраст, не се допуска обособяването им в групи въз основа на етническа/религиозна принадлежност.
Чл.38. Предучилищното образование е задължително три години преди постъпването им в първи клас, но не по-рано от годината, в която детето навършва 4 години.
Чл.39. Приемът на деца във втора, трета и четвърта групи, не посещавали ДГ, се осъществява съгласно разпоредбите на настоящия правилник.
Чл.40. Отлагането на дете от постъпване в първи клас става не по-късно от 30 май в годината на навършването на 7-годишна възраст. 
Чл.41. След писмено изразено желание от страна на родителите, 5-годишните деца могат да бъдат подготвяни за постъпване в първи клас на 6 години и при следните условия:  
1. Решението на родителите е окончателно и не подлежи на промяна.
2. Родителите информират лично директора на ДГ за това свое решение не по-късно от 1 март на предходната учебна година (преди постъпването му в трета възрастова група).
3. Решението на родителите за по-ранното постъпване на дете в първи клас следва да е аргументирано в 
интерес на детето и обсъдено с учителите на групата.
Чл.42. В ДГ „Мати Рубенова” се ползват познавателни книжки и учебни помагала.
Чл.43.(1) Познавателната книжка е произведение, създадено в резултат на творческа дейност, което е одобрено от министъра на образованието и науката за осигуряване на предучилищната подготовка. 
           (2) Познавателната книжка е дидактическо средство, което подпомага цялостното обучение на детето по едно или няколко образователни направления за определена възрастова група на предучилищното образование
за овладяване на компетентностите, посочени в държавния образователен стандарт за предучилищното образование. 
           (3) Учебното помагало е произведение, създадено в резултат на творческа дейност, което подпомага предучилищното и училищното образование за: 
1. конкретизиране, разширяване или задълбочаване изцяло или в отделни части на учебното съдържание; 
2. затвърждаване или практическо прилагане на усвоените компетентности.
 Чл.44.(1) Познавателните книжки и учебните помагала трябва да са съобразени с възрастовите характеристики на децата, както и да насърчават самостоятелността и мисленето.
 Чл.45.(1) Децата, подлежащи на задължително предучилищно образование получават познавателни книжки, които се избират от учителите на групата в съответствие с програмната система на ДГ и се закупуват със средства на държавно финансиране. 
           (2) Познавателните книжки са лични и се предоставят еднократно за една учебна година.
           (3) За периода на учебната година познавателните книжки, учебните помагала и индивидуалните учебни пособия на децата се съхраняват на специално обособени за целта места в групите.
(4) Получените познавателни книжки не подлежат на връщане или повторно използване. 
Пета глава. Организация на учебното и неучебното време.
Чл.46. (1) Предучилищното образование се организира в учебни години. 
        (2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден. 
        (3) Учебната година включва учебно и неучебно време.
        (4) В учебното време се организират както основни, така и допълнителни форми на педагогическо взаимодействие, а в неучебното време се организират само допълнителни форми. 
Чл.47.(1) Учебното време през учебната година е в периода от 15.09 до 31.05.
           (2) Учебното време се организира в учебни седмици и в учебни дни.
           (3) Учебната седмица е с продължителност пет учебни дни и съвпада с работната седмица.
           (4) В случай на разместване на почивните дни през годината на основание чл. 154, ал. 2 от КТ обявените почивни дни са неучебни, съответно обявените работни дни са учебни за децата.
            (5) Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.
Чл.48. Неучебното време е в периода от 01.06. до 14.09.
Чл.49. (1) Предучилищното образование в ДГ „Мати Рубенова” се осъществява при целодневна организация, при желание на родителите при полудневна, почасова и самостоятелна организация на педагогическото взаимодействие. 
            (2) Целодневната  организация се осъществява в отделни възрастови групи.
Чл.50. (1)Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година.
(2)Началният час на сутрешен прием и крайният час на изпращане на децата е: 6.30 – 18.30 ч. 
Чл.51. В целодневната организация в учебното време се редуват основна и допълнителни, а в неучебното време допълнителни форми на педагогическо взаимодействие, като се осигуряват и: 
1. условия и време за игра, почивка, включително следобеден сън;
2. условия и време за хранене – сутрешна закуска, обяд и две задължителни подкрепителни закуски – между сутрешната закуска и обяда и между обяда и вечерята;
3. дейности по избор на детето. 
Чл.52. Учителите в групата организират формите на педагогическо взаимодействие и деня на детето. 
Чл.53. Организацията на учебния ден за всяка детска група се изготвя от учителите и се утвърждава със заповед на директора. 
Чл.54. (1) Организацията на учебния ден:

6,30 – 8,30 ч. Прием; Занимания по избор на децата; Утринно раздвижване.
8,30 – 9,00 ч. Сутрешна закуска 
9,00 – 10,00 ч. Педагогически ситуации и игри
10,00 – 10,30 ч. Междинна закуска – плод
10,30 – 11,00 ч. Педагогическа ситуация
11,00 – 12,00 ч. Разходки и игри на открито; Допълнителни двигателни и приложни дейности; Занимания по интереси; Дейности по избор на децата; Индивидуални занимания с деца; Празници и развлечения. 
12,00 – 13,00 ч. Обяд и подготовка за сън.
13,00 – 15,00 ч. Следобеден сън; 
15,00 – 15,30 ч. Подкрепителна закуска.
             15,30 – 16,00 ч. Педагогическа ситуация
16,00  – 18,30 ч. Игри в занималнята или на двора; Свободни дейности по избор; Изпращане на децата. 

(2) Деца, постъпващи в ДГ преди сутрешното работно време на учителя се приемат от помощник възпитател. 
(3) Организацията на дневния режим е мобилна, съобразена с потребностите на децата. Допуска се изменение на дневното разписание по преценка на учителите и в зависимост от сезона, индивидуалните и възрастови особености на децата. 
Чл.55. (1) Ежедневният минимален престой на децата на открито е задължителен при температура на въздуха не по-ниска от 0 градуса. 
(2) Децата не се извеждат навън при силен вятър и/или дъжд.
(3) Приемът и предаването на децата може да се осъществява и на двора на ДГ, при подходяща температура и сухо време през всички сезони на годината. 
(4) През летния период организацията на учебния ден се осъществява преобладаващо на открито. 
Чл.56. (1) В края на деня децата се предават лично на родителите.
            (2) Детето може да бъде предадено на друг член от семейството ако родителите предварително са информирали.
            (3) Не се допуска предаването на деца:
1. на родители, лишени от родителски грижи по съдебен път;
2. на родителите на друго дете от групата (освен когато родителите са дали писмено съгласието си за това);
Чл.57.(1)При предаването на децата на родителите, учителят споделя информация за престоя на детето в групата, относно храненето, участието с организирани занимания и игри, комуникацията с другите деца.
          (2) Споделената информация следва да почива на реални факти, да е уважителна към детската личност и предполагаща партньорско взаимодействие между педагозите и семейството в интерес на детето.
Чл.58. Крайният час за предаване на детето на родителите е 18.30 ч. 
Чл.59. Полудневната организация осигурява възпитание, социализация, обучение и отглеждане на децата в рамките на 6 последователни астрономически часа на ден преди обяд през уч. година 7.30-13.30 ч.
Чл.60. В полудневната организация в учебното време се редуват основна и допълнителна, а в неучебното време – само допълнителни форми на педагогическо взаимодействие, като се осигуряват: Условия и време за игра и почивка; Условия и време за закуска; Дейности по избор на детето.
Чл.61. Учителите в групата определят редуването на формите на педагогическо взаимодействие и организират
деня на детето в ПУО.
Чл.62.(1)Почасовата организация осигурява възпитание,  социализация, обучение и отглеждане в рамките на 3
последователни астрономически часа на ден. Осъществява се само през учебно време.
(2) В почасовата организация се организират основна форма, а ако продължителността на престоя на детето позволява допълнителни форми на педагогическо взаимодействие, като се осигуряват условия и време за игра, почивка и дейности по избор на детето. 
(3) Началният час на сутрешен прием и крайният час на изпращане на децата е: 9.00-12.00 часа
(4) Почасовата организация се осъществява заедно с децата в група за целодневна или полудневна организация, като в една група може да се включат не повече от две деца на почасова организация над максималния брой деца.
(5) Почасовата организация не се отнася до дейностите, които се организират като допълнителна услуга по отглеждане на децата. 
Чл.63.(1) Самостоятелната организация включва възпитание, социализация, обучение и отглеждане на детето,
организирано от родителя и проследяване постиженията на детето от ДГ в началото и в края на учебното време.
(2) Самостоятелната организация се провежда по заявено желания на родителя за съответната учебна година и след одобрение от експертната комисия в РУО.
(3) Към заявлението по ал.2 се прилагат: копие от лична карта на родителите; декларация за наличие на среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие; програма за развитие на детето, която задължително съдържа:
* избрани методики и подходи, съобразени с възрастта, индивидуалните потребности и интересите на детето и гарантиращи постигането на целите по чл.5 от ЗПУО;
* примерно разпределение на теми за постигане на компетентностите за съответната възрастова група;
* списък на избраните познавателни книжки и учебни помагала.
(4) Експертната комисия в едномесечен срок от подаване на 
(5) Експертната комисия отказва да одобри включването в самостоятелна организация, когато:
1.не представи някой от документите по ал.3;
2.не е осигурена среда за учене чрез игра, съобразена с възрастовите особености и гарантираща цялостното развитие на детето, както и за опазване на физическото и психическото му здраве и благополучие;
3.представената програма не гарантира постигането на някои от целите по чл.5 от ЗПУО;
4.избраните методики и подходи не са съобразени с възрастта, индивидуалните потребности и интересите на детето.
(6) За установяване на верността на декларираните обстоятелства експертната комисия може да извършва проверки на място.
(7)  Експертната комисия може да провежда събеседване с детето и с родителите преди вземането на решението по ал.3.
(8) Постиженията на детето, възпитавано, социализирано, обучавано и отглеждано при самостоятелна организация, се определят от учителите в детската градина в началото и в края на учебното време.
(9) За провеждане на дейността по установяване на постиженията на детето, родителите осигуряват присъствието му в определен от ДГ час.
(10) Дете, включено в самостоятелна организация, което в края на учебното време не постига очакваните
резултати, от следващата учебна година се включва в целодневна, полудневна или почасова организация на ПУО по избор на родителите.
Ежедневен прием на децата 
Чл.64. (1) При предаването на децата от родителите по време на сутрешния прием, се осъществява преглед на здравословното състояние на децата от медицинска сестра и от учителя на групата  
             (2) В детската група не се допускат болни и недоизлекувани деца.
             (3) В детската група не се приемат лекарства.
Чл.65. (1) В ДГ не се допускат деца, носещи предмети, които могат да представляват заплаха за живота и здравето на самото дете или на останалите деца в групата, както и играчки имитиращи оръжие.
            (2) В ДГ не се допускат деца с GSM, както и тяхното използване от детето.
            (3) В ДГ не се допускат деца със златни накити или други скъпи предмети. Персонала на детската градина не носи отговорност за съхранението им, дори когато са внесени незабелязано.
Чл.66. (1) По време на сутрешния прием и изпращане на децата след обяд, учителят на детската група организира:
1. занимания по интереси за децата;
2. индивидуални срещи с родителите за обмен на информация за детето.
Чл.67. Целодневният престой на децата включва разнообразни и добре балансирани занимания с детето и битови дейности – хранене, сън и др., съобразно възрастта на детето.
Шеста глава.  Организация на педагогическото взаимодействие в детската градина. 
Чл.68. Педагогическото взаимодействие с децата се осъществява при спазване на ДОС за предучилищно образование. 
Чл.69.(1) Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето. 
(2) При провеждането на педагогическото взаимодействие учителите използват игровата дейност за постигането на компетентностите по чл.28, ал.2 от Наредба №5/2016 г. за предучилищно образование. 
(3) ДГ осигурява игрова дейност във всички видове организация на предучилищното образование през учебното и неучебното време. 
Чл.70.  Педагогическото взаимодействие се: 
 осъществява от квалифицирани учители.
 организира съобразно възрастовите особености и индивидуални потребности на децата. 
Чл.71. Отстраняването на децата от общите занимания и игри е забранено.
Чл.72.(1) Педагогическото взаимодействие в предучилищното образование се организира в основна форма и в допълнителни форми.
(2) Формите на педагогическото взаимодействие се организират в съответствие с прилаганата в ДГ програмна система при зачитане на потребностите и интересите на децата.
Чл.73.(1) Основната форма на педагогическо взаимодействие е ПС, която протича предимно под формата на игра.
(2) ПС се организират в учебното време и осигуряват постигането на очакваните резултати.
(3) Конкретното разпределяне на ПС по образователните направления се осъществява в седмично разпределение.
(4) Седмичното разпределение се разработва по възрастови групи от учителите на конкретната група преди началото на уч. година и се утвърждава от директора.
Чл.74.(1) Продължителността на ПС по преценка на учителя е от 15 до 20 минути – за първа и за втора възрастова група, и от 20 до 30 минути – за трета и за четвърта възрастова група. Продължителността се определя от учителя на групата и в съответствие със специфичните особености на детската група, дейността и темата. 
Чл.75.(1)В допълнителните форми на педагогическо взаимодействие се разширяват и усъвършенстват отделни компетентности, които допринасят за личностното развитие и за разнообразяване на живота на детето. 
 	(2) Допълнителните форми на педагогическо взаимодействие се организират от учителя на групата извън времето за провеждане на педагогическите ситуации. Организират се както в учебно време, така и в неучебно време. 
 	(3) Допълнителните форми се организират по преценка на учителя в съответствие с програмната система, прилагана в ДГ, цялостната организация на деня и с интересите и потребностите на децата.
Седма глава. Съдържание на предучилищното образование. 
Чл.76. Предучилищното образование полага основите за учене през целия живот, като осигурява физическо, познавателно, езиково, духовно-нравствено, социално, емоционално и творческо развитие на децата, вземайки
предвид значението на играта в процеса на педагогическото взаимодействие. 
Чл.77. (1) Предучилищното образование създава условия за:
1. цялостно развитие на детската личност;
2. придобиване на съвкупност от компетентности – знания, умения и отношения, необходими за успешното преминаване на детето към училищното образование.
(2) Компетентностите, дефинирани като очаквани резултати от възпитанието, обучението и социализацията на децата за всяка възрастова група по образователни направления: Български език и литература; Математика; Околен свят; Изобразително изкуство; Музика; Конструиране и технологии; Физическа култура. 
Чл.78. (1) Процесът на предучилищното образование е подчинен на прилагането на програмна система като част от стратегията за развитието на ДГ, която е приета с решение на педагогическия съвет. 
(2) Програмната система е цялостна концепция за развитието на детето с подходи и форми на педагогическо взаимодействие, подчинени на обща цел. 
(3) Програмната система: 
1. създава условия за придобиването на компетентностите по всяко от образователните направления;
2. отчита спецификата на ДГ и на групите;
3. съответства на интересите, възможностите и възрастовите характеристики на децата.
(4) В програмната система се включват: подходи и форми на педагогическо взаимодействие; разпределение на формите на педагогическо взаимодействие; тематично разпределение за всяка възрастова група; механизъм на взаимодействие между участниците в предучилищното образование. 
(5)Тематично разпределение се разработва, като се отчитат интересите на децата и спецификата на образователната среда. 
Чл.79. (1) За постигането на очакваните резултати учителите имат право и носят отговорност за избора на подходящи форми, методи и средства за обучение. 
(2) Предпочетените педагогически технологии:
 включват приоритетното интерактивни методи и подходи;
 използване на съвременни информационни средства;
 съответствие с потребностите и интересите на съвременното дете;
 насоченост към ангажирано участие на детето;
 предлагат възможности за избор на дейност от страна на детето; 
Чл.80. (1) Учителите самостоятелно подбират теми за реализиране на образователното съдържание.
(2) Не се допуска избор на теми, които са дискриминиращи по отношение на детето и неговото семейство. 
Чл.81. При постъпването на детето в ДГ, учителите запознават семействата с програмната система, а в началото на всяка учебна година със съдържанието на предучилищното образование за съответната възраст и очакваните резултати. 
Чл.82. За постигането на очакваните резултати, както и за постигането на допълнителни компетентности не се допуска задаването на домашна работа и работа с познавателните книжки у дома. 
Чл.83. Организираните занимания с децата по музика се осъществяват от  учителите на групата.
Чл.84.(1)Материално-дидактичната среда в занималнята и допълнителните помещения се организират, съобразно възрастовите и индивидуални особености на децата и в подкрепа на детското развитие. 
(2) Във всяка занималня се обособяват центрове за дейности и за занимания и игри с малка и голяма група.
(3) Предметно-дидактичната среда в занималнята е необходимо да отговоря на следните характеристики: 
 образователна
 вариативна и мобилна;
 интересна и привлекателна;
 развиваща и стимулираща;
 с възможности за избор;
 съобразена с възрастта на децата и индивидуалните потребности. 
Чл.85. Усвояването на български език в ДГ „Мати Рубенова” се осъществява чрез:
1. обучение по образователно направление Български език и литература;
2. обучение по останалите образователни направления;
3. допълнителни дейности, празници, игри и развлечения. 
Чл.86. (1) За пълноценното двигателно развитие на децата, дворното пространство е разпределено като:
1. възможности за позициониране на различните възрастови групи;
2. обезопасено и естетически оформено;
3. с обособени площадки за организирани спортни занимания, спортно-подготвителни игри и упражнения по безопасност на движението по пътищата;
4. оборудвани с детски съоръжения; 
Осма глава. Проследяване на резултатите от предучилищното образование.
Чл.87.(1) Проследяването на постиженията на детето се осъществява от учителите на съответната група в началото и в края на учебното време по образователните направления.
(2) Проследяването на постиженията на децата се осъществява от учителите и отразява съответствието с очакваните резултати по ДОС за предучилищно образование.
(3) Резултатите от проследяването на постиженията на детето се вписват в дневника на групата.
(4) Учителите информират родителите за постиженията и развитието на децата, спазвайки поверителност.
Чл.88. (1) Постиженията на детето се отразяват в детско портфолио. 
(4) Съдържанието на портфолиото на детето включва: Данни за институцията. Лични данни за детето. Общи данни за обучението – период на обучение в ДГ (приемане/преместване/напускане/завършване), организация на обучението; продуктивна дейност; резултати по образователни направления; проведени диагностични процедури; снимков материал; проведени консултации с родителите и обсъждани проблеми;  
(5) Може да съдържа: допълнителна подкрепа за личностно развитие за деца със СОП; извършена логопедична работа; план за подкрепа на детето; Дейности по превенция и преодоляване на проблемното поведение; Ранно оценяване на потребностите и превенция на обучителните затруднения. Логопедична работа; Допълнителна подкрепа за личностно развитие на детето, ако е със СОП, в риск, с изявени дарби, с хронични заболявания; ресурсно подпомагане; план за подкрепа на детето; Грамоти, награди и др.
(4) В края на предучилищното образование с цел осигуряване на продължаващо взаимодействие между родителите и образователните институции портфолиото им се предава. 
Чл.89. (1) В 14-дневен срок преди края на учебното време учителят на ПГ установява готовността на детето за училище. 
(2) Готовността на детето за училище отчита физическото, познавателното, езиковото, социалното и емоционалното му развитие. 
Чл.90. Проследяването на индивидуалното развитие на детето се осъществява:
1. като съпоставимост с ДОС за предучилищно образование;
2. от учителите на детската група;
3. при спазване на изискванията за организиране на педагогическа диагностика;
4. в началото на учебната година – входящо ниво и в края на учебната година – изходно ниво; 
5. проследяването се осъществява в съответствие с ДОС за предучилищно образование;
6. за диагностика се използва избран от учителите инструментариум;
7. отчитането на резултатите се вписва коректно в съответния раздел на дневника на детската група;
8. получените резултати са база за планиране на образователното съдържание;
9. индивидуалните постижения на детето да бъдат обсъждани по подходящ начин с родителите;
10. не се допуска етикиране на база констатирани затруднения;
11. на проследяване подлежи всяко дете независимо по кое време е постъпило в ДГ. 
Чл.91.(1)ДГ градина издава удостоверение за завършена ПГ и готовност за училище в края на предучилищното образование до 31.05. 
(2)Удостоверението описва готовността на детето за постъпване в първи клас и в съответствие с очакваните резултати. В удостоверението може да се правят препоръки за насърчаване и мотивиране за участие на детето в допълнителни дейности и/или за включването му в допълнителна подкрепа за личностно развитие. 
(3) Когато здравословното състояние на детето не позволява постъпване в първи клас и в удостоверението по ал.1 са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една уч. година. Отлагането се извършва не по-късно от 30 май в годината на навършването на 7 години на детето.
Девета глава. Педагогически дейности, които не са дейност на ДГ. 
Чл.92.(1) По желание на родителите, удостоверено с писмено заявление, се организират допълнителни педагогически дейности, които не са дейност на ДГ „Мати Рубенова”. Дейностите по ал.1 се извършват извън времето за провеждане на основните форми на педагогическо взаимодействие и се организират при спазване на действащото законодателство.        
(2) В началото на учебната година с решение на ПС се определя вида на допълнителните педагогически
дейности.   
(3) Провеждането на педагогически дейности, които не са дейност на Детската градина се извършва от
квалифицирани преподаватели, с които се сключват договори.  
(4) Родителите заплащат индивидуално обявените такси лично на ръководителите.
Десета глава. Здравно осигуряване. Детски отдих и туризъм. 
Чл.93. (1) Медицинското обслужване на децата от ДГ „Мати Рубенова“ се осъществява от медицинска сестра. 
Чл.94.(1) Медицинската сестра има следните задължения и отговорности:
1. извършва сутрешния филтър при приемането на децата, установява здравословното им състояние, проверява опаразитяване в присъствие на родителя. При установяване на признаци на заболяване или опаразитяване не приема детето и насочва родителите към личния лекар;  
2. организира и провежда здравно-профилактични дейности за предотвратяване и ограничаване на рисковите фактори по предварително утвърден със заповед на директора план;  
3. осъществява комуникация с родителите на децата с цел установяване на особености в здравословното им състояние; 
4. децата със СОП и/ или хронични заболявания са под специално наблюдение от мед. сестра на ДГ;
5. води нужната документация за всяко дете и редовно попълва медицинските картони на децата;
6. ежедневно осъществява контрол на качеството на хранителните продукти и готовата храна;
7. ежедневно извършва проверка на хигиенното състояние на групите, коридорите, кухнята и проведените дезинфекционни мероприятия, отразява резултатите писмено;
8. контролира хигиенните изисквания за поддръжка на дворното пространство и предприема необходимите мерки за неговото обезопасяване;
Чл.95. Медицинската сестра извършват провеждането на профилактични и противоепидемични дейности за предотвратяване и ограничаване разпространението на заразни и паразитни заболявания.
Чл.96. При заразно заболяване се изолират карантинираните групи и деца. Не се допуска участие в общи дейности на ДГ и сливане на групи при обявена карантина.
Чл.97. ДГ „Мати Рубенова” организира екскурзии и отдих на децата, при спазване на нормативно регламентираните изисквания за организиране и провеждане детски и ученически отдих и туризъм.
Чл.98. По желание на родителите, ДГ „Мати Рубенова” организира еднодневни екскурзии. 
Чл.99. Определените със заповед ръководители на екскурзии, носят персонална отговорност за опазване живота и здравето на децата от момента на поемането им в сборния пункт, по време на екскурзията, до предаването им на семействата. Детските групи за екскурзии се сформират след попълнена от родителите декларация за информирано съгласие.
Единадесета глава. Организация на детското хранене. 
Чл.100. Храненето в ДГ „Мати Рубенова“ се регламентира от системата за контрол и безопасност на храните (НАССР). В детската градина се приготвя храна според изискванията за рационално хранене и по рецептурник,
одобрен от МЗ. Менюто се изготвя ежемесечно от комисия в състав: медицинска сестра, домакин и готвач. 
Чл.101. Здравословното хранене на децата на възраст от 3 до 7 години се постига чрез прием на пълноценна и разнообразна храна; в т.ч. необходим прием на зеленчуци и плодове; ограничаване приема на мазнини, захар и
сол; прием на достатъчно течности. 
Чл.102. В ДГ „Мати Рубенова” има три кухни: в основна сграда, във филиал ДГ „Синчец” с. Зимница и във филиал ДГ „Здравец“ с. Войника. Приемането на хранителни продукти от фирмата доставчик е задължение на домакина и работещите в кухнята на ДГ „Мати Рубенова“ 
Чл.103. (1) Хранителните продукти се съхраняват в хладилници, фризери и складови помещения.
(2) домакина носи отговорност за правилното им съхранение и спазване срока на годност.
Чл.104. Работещите в кухнята носят отговорност за съхранението на продуктите, получени от склада до влагането им.
Чл.105. Домакинът изработват требвателен лист на база дневна калкулация, изготвена от медицинска сестра и го предават на директора до обяд.
Чл.106. Готвачите отговарят за количеството, качеството, вида и влагането на изписаните продукти. От храната се заделят проби, които се съхраняват при температура от 0 до 4 градуса в продължение на 48 часа.
Чл.107. Храната се получава в групите по определен график и се разпределя от помощник-възпитателя.
Чл.108. Медицинската сестра и учителите контролират ежедневно разпределянето и консумирането на храната.
Чл.109. Хранителни продукти, които не са приготвени в кухнята на ДГ, се приемат със сертификат от производителя и срок на годност.
Чл.110. Децата се хранят 4 пъти дневно – сутрешна закуска, междинно хранене в 10.00 ч. – плод, обяд и следобедна закуска
Чл.111. По време на храненето се ползват необходимите стерилизирани съдове и прибори. Не се допуска смесване на чисти и мръсни съдове.
Чл.112. Според възрастта се спазват и изискванията за: култура на храненето; самообслужване по време на храна; правила за самостоятелно подреждане.
Чл.113. Контролът по количеството и качеството на храната се осъществява ежедневно от директора и медицинската сестра.
Чл.114. Родителите се информират ежеседмично за менюто на децата по дни писмено, на специално организирано за целта табло.
Дванадесета глава. Управление на ДГ.  
Чл.115. (1) ДГ „Мати Рубенова“ се управлява от директор и неговите законни разпореждания са задължителни за целия персонал и родителите. Условията и редът в детското заведение се определят от директора с помощта на разписани вътрешни регламенти. При отсъствие на директора за срок, по-малък от 30 календарни дни, той се замества от определен със заповед за всеки конкретен случай от заместник-директор – учител в ДГ.  
 Чл.116. (1) Специализиран орган за разглеждане и решаване на основни педагогически въпроси в детската градина е педагогическият съвет. 
(2) Педагогическият съвет включва в състава си всички учители.
(3) Директорът на детската градина е председател на педагогическия съвет.
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва ДГ както и други лица.
(5) Директорът на ДГ, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани. 
Чл.117. (1) Педагогическият съвет в детската градина:
 	1. приема стратегия за развитие на детската градина за следващите 5 години;
2. приема правилник за дейността на детската градина;
 	3. приема годишния план за дейността на детската градина;
4. приема мерки за повишаване качеството на образованието;
 	5. приема програма за предоставяне на равни възможности и за приобщаване на децата от уязвими групи;
6. предлага на директора разкриване на занимания по интереси;
7. прави предложения на директора за награждаване на деца;
8. определя символи и ритуали на ДГ и други отличителни знаци;
9. участва със свои представители в създаването и приемането на етичен кодекс на детската градина; 
10. запознава се с бюджета на детската градина, както и с отчетите за неговото изпълнение;
11. периодично проследява и обсъжда нивото на усвояване на компетентности от децата и предлага съвместни мерки между учителите с цел подобряване на образователните резултати; 
12. упражнява други правомощия, определени с нормативен акт. 
Тринадесета глава. Финансиране на дейността на ДГ.
Чл.118. (1) ДГ „Мати Рубенова“ се финансира със средства от държавния бюджет, бюджета на Община Стралджа, европейски програми и други източници.
(2) Бюджетът се формира в началото на всяка финансова година. 
(3) Директорът е отговорен за правилното разходване на средствата, а всички работещи за спазване на изискванията за допустими икономии и недопустими разхищения на консумативи, материали и средства.
Четиринадесета глава. Партньорства и комуникации на ДГ. 
Чл.119. Работата и комуникацията със социалните партньори се координира от директора и има за цел да обогати педагогическия процес и да способства за популяризиране постиженията на децата и учителите. 
Чл.120. (1) За взаимодействие с училищата се създават условия за безпроблемен преход към училищно обучение на децата от четвърта група.  
(2) Партньорството с институциите е насочено към разбиране, отношение и подпомагане на ДГ.
Петнадесета глава. Задължителна документация.  
Чл.121. (1) Документите в системата на предучилищното и училищното образование се създават, обработват и съхраняват при спазване на държавния образователен стандарт за информацията и документите – Наредба №8/
11.08.2016 г.. 
(2) ДОС урежда:
 	1. видовете документи в системата на предучилищното и училищното образование;
 	2. изискванията към формата и съдържанието на всеки от документите по т. 1;
 	3.  условията и реда за водене на информационни регистри;
4. условията и реда за приемане, отчитане и унищожаване на документи с фабрична номерация;
5. документите, които се създават, обработват и съхраняват в електронен вид.
Чл.122. Документите, издавани или водени от институциите в системата на предучилищното и училищното образование, се попълват на български книжовен език.
Чл.123.(1) МОН организира национална електронна информационна система за предучилищното и училищното образование.
(2) Воденето на националната електронна информационна система по ал. 1 се извършва при условия и по ред, определени с ДОС за информацията и документите.
Шестнадесета глава. Материално-техническа база. 
Чл.124.(1) За целите на дейността си детска градина „Мати Рубенова” – основна сграда и филиал „Синчец”
разполагат с добре изградена и подържана материално-техническа база. Сградата на филиал „Здравец“ е стара,
амортизирана, предвиден е ремонт.  
(2) Отговорност за опазване на материалната база носят всички работещи в детската градина.
(3) Материално-отговорно лице са домакините.
Чл.125. Работещите в детската градина и децата имат право да ползват по предназначение наличната МТБ.
Чл.126. (1) Работещите и родителите са длъжни да опазват материалната база на детската градина.
(2) Родителите и учителите са задължени да възпитават децата в опазването и поддържането на добър вид на мебелите и предметите от интериора, съобразно възрастта на децата.
Чл.127. При допусната повреда, виновното поведение се санкционира. 
Седемнадесета глава. Пропускателен режим и сигурност на децата и безопасни условия на предучилищното образование в детската градина.  
Чл.128. Условия, изисквания и правила за безопасно и здравословно провеждане на възпитанието, обучението и трудовата дейност в ДГ: Сградите на ДГ „Мати Рубенова“ са изградени в съответствие с дейностите, извършващи се в тях; Подовете в занималните и спалните са покрити с ламинат; Коридорите, тоалетните, стълбището, кухненския блок, пералното помещение, складовете са покрити с гранитогрес/теракот; Таваните и стените са изработени от материали, които не отделят вредни емисии; Във всички помещения има условия за приоритетно естествено осветление; Вратите и аварийните изходи се отварят отвътре навън безпрепятствено; Аерацията на занимални, спални и другите помещения се извършва през обезопасени с комарници прозорци; Всички останали терасни врати и прозорци са надеждно затворени със съответните за целта приспособления; Електрическите табла се намират в защитени места; Вратите на електрическото табло са затворени.
Чл.129. (1) За осигуряване на безопасни условия, обучение и труд при провеждането на възпитателна и учебна дейност в ДГ и при извършване на трудова дейност да се спазват установените в Република България единни правила, норми и изисквания по отношение на: машини, съоръжения, апарати, уреди, материали, вещества; електрически инсталации, отоплителни и аспирационни инсталации; Вибрации, шум, чистота на въздуха, осветеност и лъчения; Ергономични условия на възпитание, обучение и труд; Микроклимат (температура на въздуха, влажност); Съоръжения и медикаменти за долекарска помощ; Пренасяне на товари; Организираното придвижване на децата, педагогическия и непедагогическия персонал като пешеходци или пътници в транспортните средства.  
 	(2) За осигуряване на безопасни условия се спазват установените в РБългария правила, норми и изисквания когато педагогическия и непедагогическия персонал или лица от други организации извършват самостоятелна или съвместни дейности: Ремонт на електрически инсталации, водопроводни и канализационни инсталации, отоплителни и аспирационни инсталации; Ремонт, монтаж и демонтаж на машини, апарати и съоражения; Строително – монтажни дейности в ДГ; Товарно – разтоварни и транспортни дейности.  
Чл.130. Организация на дейностите по осигуряване на безопасни условия на възпитание, обучение и труд
1. Отоплението в ДГ се включва след получената заповед на директора и след направен преглед на парната инсталация. 
2. Ползването на ел. уреди, машини и съоръжения, апаратура и други става след задължителна проверка на годността им и съобразно указанията на производителя за експлоатация. 
3. Ел. таблата се проверяват периодично за тяхната изправност, както и годността на ел. инсталацията в съответствие с нормативните изисквания.  
4. Забранява се отварянето на ел. таблата от външни лица и от персонала и отстраняването на повредите на същите.  
5. При експлоатация, ремонт и поддръжка на ел. инсталацията, ел. уредите и съоръженията се спазват изискванията на Наредба № 3 на МВ. 
Чл.131. При възникване на повреди в ел. инсталацията, дежурните по смени изключват гл. прекъсвач на ел. захранването и уведомяват директора.  
Чл.132. Противопожарните съоръжения и техника се проверяват периодично за състоянието им и годността им за използване при евентуално възникване на пожар. 
Чл.133. (1) Длъжностните лица в ДГ имат задължения за осигуряване безопасни условия на труд, възпитание и обучение на децата. 
(2) В ДГ се сформира група за работа по ЗБУТ.
(3) В групата, освен директора има представители на педагогическия, и непедагогически персонал.
(4) Групата организира, ръководи и контролира дейността по осигуряване на ЗБУТ.
(5) Длъжностното лице, назначено със заповед на директора провежда начален и периодичен инструктаж, с цел лицата, постъпващи на работа да бъдат запознати с ЗБУТ, Правила за опазване здравето и живота на децата, Пропускателния режим в ДГ, Основните правила по безопасност и хигиена на труда, Изискванията за работа с електроуреди и на работното място и т.н. 
(6) Началния и периодичен инструктаж се провеждат през работно време, по предварително изготвен план и се регистрират в съответната книга за инструктажи. 
Чл.134. Директорът на ДГ носи отговорност за изпълнението на всички изисквания на нормативните актове, свързани с осигуряване на безопасни условия на труд и опазване здравето и живота на работещите.  
Чл.135. Директорът на ДГ реализира мерки за създаване на вътрешна система от правила и изисквания за безопасна работа, съобразена с установените в страната норми и обхващаща всички дейности. 
Чл.136. Директорът на ДГ организира трудовия процес, като отстранява в максимална степен съществуващите рискови фактори за живота, здравето и работоспособността на децата и служителите в ДГ. 
Чл.137. Директорът на ДГ осъществява взаимодействие и координира дейността с органите на МТСГ, МОСВ и местните органи на държавна власт по осигуряване безопасни условия на възпитание, обучение и труд. 
Чл.138. В края на всяка уч. година директорът инициира обсъждане на условията на ЗБУТ и мерки за тяхното подобряване. 
Чл.139. Директорът на ДГ утвърждава със заповед и контролира провеждането на различните видове инструктажи, като предварително утвърждава всички инструкции и правила за работа. 
Чл.140. Директорът носи отговорност за:
1. осигуряване на необходимото обучение и за безопасните условия на труд; 
2. организиране на дейности за противопожарна охрана;
3. разработването на система за предотвратяване и ликвидиране на аварии и пожари;
4. взаимодействието с отговорните институции и със служителите за медицинска помощ, за противопожарна охрана и гражданска защита за осигуряване безопасността на работещите;
5. недопускане на работа лица със заболявания и състояние, противопоказни на съответния вид работа;
6. осигуряване на необходимото работно облекло и необходимите лични предпазни средства; 
7. уведомлението по надлежния ред на общинска администрация, РУО, Инспекцията по труда и социалните грижи, Гражданската защита в случаи на тежки аварии и злополуки;
8. установяването, разследването и регистрацията на всяка станала злополука и известните му професионални заболявания по ред и начин, определени със закон. 
Чл.141. Всички служителите и работници в ДГ са длъжни да се явяват на работа в състояние, което позволява да изпълняват възложените им задачи.
- Да спазват трудовата дисциплина, установения ред и изискванията на нормативните актове по безопасността, хигиената на труда и противопожарната охрана. 
- Да се грижат за собствената си безопасност и безопасността на лицата, които могат да пострадат от техните действия или бездействия. 
-  Да се убедят преди започване на работа в безопасното състояние на работното оборудване, което използват 
Чл.142. Всеки служител е длъжен да уведоми съответните длъжностни лица за всички повреди и аварии, които
създават опасност за тяхното, на децата и на други служители здраве.  
Чл.143. Работещите в детската градина са задължени:
- Да поддържат ред на работното си място и при приключване на работния ден, да го оставят чисто и подредено. 
- Да повишават квалификацията, хигиената на труда и противопожарната охрана. 
- Да се грижат за личната си безопасност и безопасността на децата.
- Да сигнализират своевременно при добиване на информация за детето в риск или дете жертва на насилие. 
Чл.144. (1) Учителите осигуряват условия за безопасност на децата по време на престоя им в ДГ. 
(2) При възникнала опасност, незабавно да се информира медицинската сестра и директора на ДГ за предприемане на спешни мерки. 
(3) Да не се оставят децата без контрол под какъвто и да е предлог. 
(4) Да не допускат достъп на децата до отворени балконски врати, стерилизатори и лекарства, препарати. 
(5) Да се грижи за създаване на безопасни условия на възпитание, обучение и труд в ДГ като: 
1. Подсигурява безопасни материали и играчки за работа с децата.
2. Проследяват какви материали се внасят от децата в групите и дали те не са опасни за децата; 
3. Поставя на безопасно място остри и чупливи материали. 
4. Не поставя върху дидактическите шкафове тежки предмети. 
5. Следи за състоянието на ел. инсталацията в групата. 
6. Спазва хигиенните изисквания за създаване на добър микроклимат в групата (осветление, отопление, проветривост, влажност на въздуха). 
7. Отразява в тетрадката за ремонти за съществуващи проблеми в помещенията на занималнята (ВиК, счупени стъкла, балатум и др.).
(6) Предаването и приемането от и до помещението за допълнителни педагогически услуги се извършва от учителят в групата срещу подпис. 
(7) Да се планират и реализират задачи по теми, подчинени на правилата за безопасно движение и да се 
организират практически занимания с децата за безопасно поведение при бедствия, аварии и катастрофи. 
(8) Учителите планират и реализират теми, подчинени на Правилника за ЗБУТ; на Програма за децата от предучилищна възраст за действия при бедствия, аварии, катастрофи и пожари; достъпни теми за децата, отнасящи се до Правилата за улично движение; превенции на насилието и риска; и др.;  
(9) Учителите носят пряка отговорност за безопасността на условия в детската група и при организирани
дейности извън детската градина.  
Чл.145. Помощник-възпитателят се грижи за създаване на безопасни условия на възпитание, обучение и труд като:  
1. спазва хигиенните и безопасни изисквания за работа;
2. съхранява под строг контрол почистващи и дезинфекционните химически препарати;
3. прави мокро забърсване на пода в групата когато децата не са в движение. 
4. поставя съдовете изцедени и в изключен стерилизатор;
5. при ползване на стерилизаторите спазва инструкциите и отразяват времетраенето в тетрадка; 
6. изважда съдовете от стерилизатора само при изключено положение; 
7. при забърсване на прозорците ползва стълби и се грижи за своята безопасност. 
8. не предприема самоволни действия, за които няма необходимата подготовка.  
9. при почистване на двора сигнализира за счупени уреди; 
10. всеки петък почиства филтрите на чешмите; 
11. боклукът от групите се изхвърля преди напускане на работната смяна; 
12. периодично проверява състоянието на всички легла, столчета, шкафове и др. инвентар и при нужда търси начин за отстраняване на повредите; 
13. носи отговорност за живота и здравето на децата до завръщане на учителките, когато те отсъстват за 
кратко; 
14. осигурява необходимия минимум резервна вода за битови и питейни нужди. 
Чл.146. За извършване дейности по осигуряване безопасни условия за възпитание, обучение и труд в ДГ се водят следните документи: 
1. Книги за инструктаж – начален и периодичен, извънреден.
2. Дневник за регистриране, отчитане и анализиране на злополуките или бланки за същото.
3. Дневник за регистриране проверките на контролните органи. 
Чл.147.(1) Пропускателният режим в ДГ „Мати Рубенова“  се осигурява чрез разработени и утвърдени от директора правила. 
(2) Правилата се поставят на видно място, работещите и родителите се запознават с тях срещу подпис, като по този начин се създават условия за безопасността на децата, опазване имуществото на ДГ и други нарушения на обществения ред. 
(3) Не се допуска влизането на външни лица без разрешение на директора на детската градина.
(4) Забранява се пушенето на територията на ДГ и двора, внасянето на горивни и запалителни материали, огнестрелно оръжие и други предмети, които могат да причинят нараняване.
(5) Спирането на автомобили в двора на ДГ е абсолютно забранено. Пропускането и престоя на автомобили, осигуряващи снабдяването се осигурява само в работното време на домакина.
Осемнадесета глава. Уведомяване в случай на инцидент. 
Чл.148. В случай на инцидент с дете или прояви на насилие на територията на детското заведение незабавно се уведомява директора или негов заместник и компетентните органи и предприемане на действия
Чл.149. Съгласно Закона за закрила на детето чл.7 лице /служител в ДГ/, на който е станало известно във връзка с упражняваната от него професия или дейност, че дете се нуждае от закрила е длъжен незабавно да уведоми Дирекция „Социално подпомагане”, Държавната агенция за закрила на детето или МВР. 
Чл.150. При битов инцидент, свързан със застрашаване живота и здравето на децата, се постъпва както следва:  
- Учителят на смяна  уведомява медицинското лице на ДГ; 
- Учителят на смяна  уведомява родителите; 
- Учителят на смяна  уведомява Центъра за спешна медицинска помощ тел. 112; 
- Учителят на смяна  уведомява директора в рамките на работния ден, на следващия ден представя писмен доклад. 
- Директорът уведомява Отдел „Хуманитарни дейности“ – Община Стралджа същия ден.  
  Чл.151. При инциденти, предизвикани от външни лица, се постъпва както следва: 
- Учителят на смяна  уведомява незабавно на МВР/РПУ; тел.112 
- Учителят на смяна уведомява директора след подадения сигнал на 112, на следващия ден представя писмен доклад. 
- Учителят на смяна уведомява родителите;  
Деветнадесета глава. Участници в предучилищното образование.
Деца 
Чл.152.  (1) Децата имат следните права: да бъдат обучавани и възпитавани в здравословна, безопасна и сигурна среда; да бъдат зачитани като активни участници в образователния процес; да получават информация относно обучението, възпитанието, правата и задълженията си; да получават обща и допълнителна подкрепа за личностно развитие; да участват в проектни дейности, според възрастовите си възможности; да бъдат поощрявани с морални и материални награди. 
Подкрепа за личностно развитие на децата
Чл.153.(1) ДГ „Мати Рубенова“ осигурява подкрепа за личностно развитие на децата съвместно с държавните и местните органи и структури и доставчиците на социални услуги.
(2) ДГ „Мати Рубенова“ разработва и прилага цялостни политики за:
 	1. подкрепа за личностно развитие на детето и ученика;
 2. изграждане на позитивен организационен климат;
 	3. утвърждаване на позитивна дисциплина;
 	4. развитие на общността в детската градина.
(3) Изграждането на позитивен организационен климат се осъществява в условия на сътрудничество, ефективна комуникация и отношения на загриженост между всички участници в процеса на предучилищното образование. 
(4) При работата с децата, ДГ „Мати Рубенова”  основава дейността си на принципа на позитивната дисциплина, която се свързва с мерки и подходи, гарантиращи изслушване на детето, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите, работа със семейството. 
(5) ДГ „Мати Рубенова” основава дейността си на принципа на превенцията на обучителните трудности и ранното оценяване на риска за децата.  
Чл.154. (1) ДГ има етичен кодекс на общността, който се приема от представители на ПС и обществения съвет и по ред, определен в този правилник. 
(2) Етичният кодекс се изготвя по достъпен и разбираем начин и се поставя на видно място в сградата на ДГ.
(3) Етичният кодекс се публикува на интернет страницата на ДГ.
Чл.155. (1) На децата се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепа за личностно развитие се прилага в съответствие с индивидуалните образователни потребности на всяко дете.
(3) За реализиране на обща и допълнителна подкрепа с дете работят психолог, логопед, ресурсен учител. 
Чл.156. (1) ДГ „Мати Рубенова“ осигурява допълнителна подкрепа за личностно развитие след извършена оценка на индивидуалните потребности на детето. 
(2) Оценката по ал.1 се извършва след подадени от родителя или представителя на детето документи:
1. заявление до директора;
2. статуси от проведени предварителни изследвания и консултации -психологични, логопедични, медицински, при наличие на такива, в зависимост от потребностите на детето; 
3. документи, съдържащи информация за здравословното състояние и социалното положение на детето;
документи, издадени от съда; както и други документи, които имат отношение към обучението и образованието
на детето; включително документи от ДГ при наличие на такива, необходими за извършване на оценката по ал.1
4. протокол от специализирана по профила на заболяването лекарска консултативна комисия и/или решение на териториална експертна лекарска комисия (ТЕЛК), и/или на Националната експертна лекарска комисия (НЕЛК) с приложена лична амбулаторна карта, съдържаща информация за проведени изследвания, консултации, епикризи и други, които удостоверяват заболяването, при деца и с хронични заболявания.             
(3)  При извършването на оценката се вземат предвид и:
1. резултатите от ранното оценяване на развитието на детето и на риска от обучителни затруднения;
2. документите и материали от портфолиото на детето;
3. други документи, при необходимост, по преценка на ЕПЛР.
Чл.157. ДГ „Мати Рубенова“ осигурява допълнителна подкрепа за личностно развитие след извършена индивидуална оценка по чл.77, ал.2 за деца със СОП, за деца със изявени дарби, за деца в риск и с хронични заболявания.
Чл.158. Дейностите за осигуряване на допълнителна подкрепа за личностно развитие за децата с изявени дарби, в риск и хронични заболявания се организират съгласно изискванията на Наредба за приобщаващото образование.
Чл.159. (1) За извършване на оценка на индивидуалните потребности за дете със СОП, в риск, с изявени дарби
и с хронични заболявания, със заповед на директора за конкретното дете се създава Екип за подкрепа за личностно развитие.
 (2) В състава на ЕПЛР задължително участват психолог, логопед, ресурсен учител и учители от детската
група. В работата на екипа на детето задължително участва и родителя на детето.
Чл.160. (1) След извършване на оценка на индивидуалните потребности на детето и одобряване на решението на ЕПЛР  за предоставяне на допълнителна подкрепа за личностно развитие за дете със СОП от РЦПППО – Ямбол, за реализиране на допълнителната подкрепа за детето се изготвя план за подкрепа. 
(2) Планът  за подкрепа се разработва от ЕПЛР за конкретното дете и се изпълнява екипно от специалистите, работещи с детето и учителите. 
(3) Родителят на детето се запознава с плана за подкрепа, подписва го и при поискване му се предоставя копие. 
Чл.161. ДГ „Мати Рубенова”  създава условия за екипна работа между учители и други педагогически специалисти, в т.ч. за обсъждане на проблеми и обмяна на добри практики при работа с деца с цел повишаване ефективността на педагогическите подходи. 
Чл.162. Заниманията по интереси се организират от ДГ „Мати Рубенова” за развитие на способностите на децата, за изява на дарбите им в областта на изкуствата, спорта, науките, гражданското и здравното образование, както и за придобиване на умения за лидерство. 
Родители 
Чл.163. Сътрудничеството и взаимодействието между родителите и ДГ/Приложение №1/ се осъществяват чрез: ежедневни срещи и неформални разговори, информационни табла, родителски срещи, участие в занималнята като доброволци; консултации, уебсайт; електронна поща, разговори по телефона; съобщения до дома;  
Чл.164. Право и задължение на родителите е да подпомагат ДГ при обучението и възпитанието на техните деца.
Чл.165. Семействата имат право:
 да изискват условия за пълноценно протичане на образователната работа в детската градина
 да получават информация за развитието, проявите, обучението и възпитанието на техните деца
 на педагогическо съдействие и консултация от учителите
 да създават и членуват в органи-родителски комитети, сдружения
 да бъдат избирани в обществен съвет
 да поставят на разглеждане възникнали проблеми, изказват мнения и правят предложения
 да подпомагат дейността на ДГ по избран от тях начин
 да даряват и определят воля на дарение
 на избор за участие на своите деца в допълнителни форми на обучение 
Чл.166. Семействата на децата от детска градина “Мати Рубенова” са длъжни да :
 възстановяват материални щети по вина на детето
 участват в родителски срещи
 съдействат за издигане авторитета на ДГ “Мати Рубенова”
 четат съобщения и информация на таблата, поставени за родители
 писмено уведомяват ръководството при отсъствие на дете
 писмено уведомяват ръководството при отсъствие по семейни причини, предоставят медицинска бележка при отсъствие по болест за децата от подготвителна група  
 отделят достатъчно време за общуване и игри с тях
 подбират и контролират телевизионните предавания, които гледа детето им
 дават добър пример на децата си, възпитават ги в уважение към детската градина, учителите и работещите в нея
 посещават мероприятията, организирани от ДГ „Мати Рубенова”, съдействат за тяхното провеждане
 окуражават и хвалят детето си, а когато е необходимо го критикуват
 да се явяват в ДГ, когато важни причини налага това и бъдат поканени от учителя или директора; 
Двадесета глава. Управление на качеството. 
Чл.167. Качеството на предоставяното образование в институцията се управлява в съответствие с ДОС за управление на качеството в институциите.
Чл.168 (1) Анализиране, планиране, изпълнение на дейностите и внасяне на подобрения в работата на ДГ се осъществява на всеки 5 години чрез разработване и изпълнение на стратегията по чл.263, ал.1, т.1 от ЗПУО.
(2) Стратегията се разработва за период от 5 години, като за всяка учебна година се разработва план за действие към нея, конкретизиращ дейностите по изпълнението й за съответните учебни години.
(3) Документите по ал. 2 се приемат от ПС и се одобряват от обществения съвет на детската градина.
(4) Планът за действие по ал. 2 се приема преди началото на първата учебна година.
Чл.169. Оценяването в процеса на управлението на качеството се извършва чрез самооценяване на образователната институция: вътрешна оценка на качеството на предоставяното образование за две поредни учебни години чрез дейности, процедури и критерии, определени от ДГ. 
1. управление на институцията, което включва: ефективно разпределяне, използване и управление на ресурсите за повишаване на качеството в институцията, лидерство, стратегии и планиране, взаимодействие на
всички заинтересовани страни; 
2. образователен процес: обучение, възпитание, социализация и резултати от тях, като се отчита индивидуалният напредък на всяко дете, подкрепата на децата със СОП и превенцията срещу отпадане от системата на образованието. 
Чл.170. Участници в процеса на самооценяването са учители, директор, други педагогически специалисти, родители. 
Чл.171. Самооценяването се извършва от работна група от представители на институцията, която:
1. предлага на директора дейностите, процедурите, критериите, показателите и инструментите за самооценяването на качеството на предоставяното образование в детската градина;
2. провежда самооценяването;
3. изготвя доклад от самооценяването, който представя на директора.
Чл.172. Работната група изпълнява дейността си по самооценяването в изпълнение на Правила за работа на работната група за самооценяване на качеството на предоставяното образование в детската градина, утвърдени
със заповед на директора на образователната институция. 
Чл.173.(1)Критерии, показатели и инструменти за самооценяване на качеството на предоставяното образование се приемат от ПС, след предложение на работна група по самооценяване и се утвърждават от директора. 
(2) Задължителен инструмент в процеса на самооценяване е организирането на редовно анкетно проучване на мнението на родителите за качеството на образователните услуги и цялостната дейност на институцията. 
(3) Инструмент в процеса на самооценяване може да бъде и анкетно проучване на мнението на педагогическите специалисти, медицинските специалисти и непедагогическия персонал за качеството на образователните услуги и цялостната дейност на институцията. 
Чл.174. Самооценяването в Детска градина „Мати Рубенова” включва следните етапи:
1. определяне на работната група;
2. обучение на членовете на работната група;
3. подготовка – определяне на дейности, процедури, критерии, показатели и инструменти за самооценяване;
4. провеждане на информационна кампания сред учителите и родителите;
5. провеждане на самооценяването;
6. обработване на информацията от проведеното самооценяване;
7. анализиране на получените резултати от самооценяването;
8. предлагане на мерки за внасяне на подобрения в работата на институцията за повишаване на качеството на предоставяното образование;
9. изготвяне на доклад от самооценяването;
10. утвърждаване на доклада от самооценяването.
Чл.175. (1) Докладът от самооценяването съдържа: 
1. информация за вътрешната и външната среда, в която функционира институцията през периода на самооценяването; 
2. данни за използваните инструменти при самооценяването;
3. данни за резултатите от самооценяването;
4. сравнение на данните с резултатите от предходното самооценяване;
5. анализ на резултатите от самооценяването;
6. предложения за мерки за внасяне на подобрения в работата на институцията за повишаване на качеството на предоставяното образование, срокове и отговорни лица за тяхното изпълнение.
(2) Докладът от самооценяването се утвърждава от директора преди края на втората учебна година.
(3) Докладът е част от двугодишния отчет за изпълнението на плана за действие към стратегията за развитието на детската градина.
Чл.176. Внасянето на подобрения в работата на институцията се извършва:
1. чрез изпълнение на плана за действие към стратегията за развитие на институцията през следващите години, в който се включват мерките, предложени от работната група по самооценяването и обществения съвет и приети от педагогическия съвет; 
2. чрез актуализиране на стратегията за развитие на ДГ или формулиране на нови цели при установена
необходимост. 
Чл.177. Подобрения в работата на институцията се осъществяват и чрез изпълнение на препоръките след оценката и насоките от инспекцията на Националния инспекторат по образованието.  
Чл.178. Органи за управление на качеството в Детска градина „Мати Рубенова“ са директорът и педагогическият съвет. 
Чл.179. (1) Директорът организира, контролира и отговаря за процеса на управлението на качеството, като:
1. организира изпълнението на дейностите по самооценяването;
2. определя състава и утвърждава правила за работа на работната група;
3. осигурява обучение на членовете на работната група;
4. организира провеждането на информационна кампания сред учителите, другите педагогически специалисти и родителите;
5. определя начина на участие на учителите, другите педагогически специалисти и родителите в процеса на самооценяването;
6. утвърждава дейностите, процедурите, критериите, показателите и инструментите за самооценяването;
7. утвърждава доклада на работната група след приемането му на заседание на педагогически съвет.
(2) Директорът запознава педагогическия съвет и обществения съвет с доклада от самооценяването и двугодишния отчет за изпълнението на плана към стратегията.
Чл.180. ПС приема годишния отчет към плана за действие към стратегията за развитие на ДГ и мерки за 
повишаване на качеството на образованието.
Двадесет и първа глава. Обществен съвет на детската градина.
Чл.181. В ДГ „Мати Рубенова” е създаден обществен съвет като орган за подпомагане развитието на ДГ и за
граждански контрол на управлението на осн. ЗПУО и Правилник за създаване, устройството и дейността на обществените съвети/ДВ бр.75/2016 г. на МОН.  
Чл.182. Общественият съвет: 
1. одобрява стратегията за развитие на ДГ и приема ежегодния отчет на директора за изпълнението й; 
2. участва в работата на ПС; 
3. предлага политики и мерки за подобряване качеството на образователния процес въз основа на резултатите от самооценката на институцията и инспектирането на ДГ; 
4. дава становище за разпределението на бюджета по дейности и размера на капиталовите разходи, както и за отчета за изпълнението му – за институциите на делегиран бюджет; 
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета; 
6. съгласува избраните от учителите познавателни книжки; 
7. участва в създаването и приемането на етичен кодекс на ДГ. 
Двадесет и втора глава. Родителско настоятелство.
Чл.183. Към ДГ „Мати Рубенова“ може да бъде изградено независимо доброволно сдружение от родители и общественици, за подпомагане на педагогическия процес, стопанско и материално осигуряване.
ДОПЪЛНИТЕЛНИ РАЗПОРЕДБИ 
Чл.184. Сведения относно здравословното състояние на децата родителите получават от мед. персонал в ДГ.
[bookmark: _GoBack]Чл.185. Сведения относно възпитанието и обучението на децата родителите получават от учителите на съответната група.
ЗАКЛЮЧИТЕЛНИ РАЗПОРЕДБИ 
§1. Този правилник се изготвя на основание чл. 28, ал. 1, т. 2 от ЗПУО.
§2. Правилникът влиза в сила след приемане с решение на ПС и утвърждаването му със заповед от директора
§3. ПДДГ се актуализира при: 
1. промени в организацията на дейността на детската градина;
2. промяна на нормативната база в образованието, отнасящи се до предучилищното образование;
3. възникнала необходимост.
§4. С Правилника се запознават педагогическия, непедагогическия персонал и родителите. 
§5. На вниманието на родителската общност правилникът се предоставя на първата родителска среща за учебната година.
§6. Указания за изпълнението на Правилника се получават от директора на ДГ.
§7. Контрол по спазване на ПДДГ се осъществява от директора на ДГ „Мати Рубенова“. Правилникът за дейността на ДГ „Мати Рубенова” е приет с решение на ПС, Протокол № 1/15.09.2026г. и утвърден със заповед на директора № 310/13.08.2026 г.
 


Приложение №1

План за работа с родители и деца през периода на адаптация на децата от семейната среда към условията на детската градина


Въведение

Детската градина е първата степен в образователната система и се грижи най-вече за възпитанието, образованието и социализацията на децата. Усилията на детските учители са съсредоточени върху това детето да расте, като самостоятелна и уверена личност, да усвои умения за общуване и живот в екип, да овладее практически умения и способности, да усвои родния си език и да се научи да го използва правилно, да обогати речника си, да опознае света и природата около себе си, да придобие първи математически познания, да опознае тялото си и да расте здраво и жизнено чрез игрови методи и похвати, за да може един ден да се превърне в уверен, знаещ и можещ млад човек, който умее да носи отговорности за себе си и за другите.
Когато детето е прието в детска градина, Вие не просто осигурявате отглеждането му извън дома, но и го включвате в една образователно-възпитателна система и програма. Детската градина е един необходим етап в развитието на детето. То навлиза в обществото на своите връстници и започва да усвоява навиците на социалния живот. Така детето ще бъде по-подготвено и за постъпване в училище.
Детските градини са не само място за отглеждане на децата в отсъствие на техните родители - те са центрове за ранно възпитание и образование, които имат собствени програми на обучение, които са одобрени от МОН.
Семейството и детската градина са две от най-важните институции за социализация на подрастващите. В предучилищната институция детето получава цялостно образование, придобива способността да взаимодейства с други деца и възрастни и да показва собствената си активност. Основната характеристика на семейното възпитание е емоционалният микроклимат на семейството, благодарение на който детето развива отношение към себе си, дефинира чувство за собствена стойност и създава ценностни ориентации и мироглед. Като цяло семейството е отговорно за възпитанието на детето, а предучилищното заведение е създадено да помага, подпомага, насочва и допълва образователните дейности на родителите. Работата със семейството е важна задача на образователната система. Именно семейството и семейните отношения са гръбнакът на всяка образователна програма. Взаимодействието и приемствеността между детската градина и семейството са от съществено значение. Детето често се намира между тези две най-важни институции на възпитанието, попадайки в свят на противоречиви изисквания, което се отразява на неговото емоционално и психологическо развитие. Детето в предучилищна възраст е най-чувствително към влиянието на родителите. И ако родителят не е компетентен по въпросите на образованието и  няма необходимите знания, тогава цялата работа по отглеждането на дете в предучилищна институция ще бъде напразна.
Ако в детската градина и у дома изискванията на възрастните и стилът на взаимодействие между детето и възрастните са до голяма степен различни, за детето е трудно да се ориентира в тях и ще се научи да се държи различно в различни ситуации и в зависимост от това с кого взаимодейства в момента. У дома то ще бъде един човек, в обществото - друг, тъй като няма да може самостоятелно да формулира солидни идеи за правилно и грешно, за това какво е добро и какво е лошо. 
На възраст 2-3 год. детето има редица специфични възрастови характеристики. Този период се характеризира с повишена чувствителност към раздяла с майката и страх от неизвестността. Адаптирането към предучилищна възраст е изключително болезнено. Следователно е необходимо този период да се организира по такъв начин, че да наранява детето възможно най-малко. Не е толкова лесно то да свикне с детската градина. Детската градина често е стресираща за детето. Това се дължи на факта, че не само ежедневието, което е познато от раждането, се променя основно, но и обстановката около детето се променя напълно. Големият брой непознати са основната причина за стрес. Детето е заобиколено от нови хора, възрастни и деца, които не е познавало преди и които изобщо не са като семейството му.

Адаптация (социална) е процесът на взаимодействие на индивид или социална група със социалната среда. Той включва усвояване на нормите и ценностите на околната среда в процеса на социализация, както и промяна, трансформация на средата в съответствие с новите условия и цели на дейността. Адаптацията на тялото към нови условия на социално съществуване, нов режим е придружен от промяна в поведенческите реакции на детето, като нарушения на съня, апетита. Най-сложното преструктуриране на организма се случва в началната фаза на адаптация, което може да се проточи и да се превърне в дезадаптация, която може да доведе до нарушения в здравето, поведението и психични разстройства на детето. За да се избегнат усложнения в началната фаза на адаптация е необходим постепенен преход на детето от семейството към предучилищната образователна институция. Ясна професионално координирана и обмислена работа на учители, психолози и лекари, благоприятен микроклимат в предучилищна институция и взаимодействие с родителите е ключът към оптималния курс на адаптация на малките деца към детската градина. Ако родителите и служителите на предучилищната образователна институция обединят усилията си и осигурят на детето защита, емоционален комфорт, интересен и смислен живот в детската градина и у дома, тогава можем да кажем с увереност, че промяната в живота на детето е за негово добро.
Анализът на практиката за подпомагане на семействата да адаптират малките деца към детската градина показва, че повечето от типичните проблеми свързани с този период могат да бъдат разрешени чрез установяване на отношения на диалог и партньорство с родителите. Една от основните характеристики на съвременното семейство е недостатъчното включване в системата на социалните отношения, тесен кръг от взаимоотношения със социалните институции. Също така практиката показва, че на родителите често им липсва качествена информация за живота на предучилищната образователна институция. Анализът на теорията и практиката убедително показва, че интеграцията на семейното и социалното образование на деца под тригодишна възраст е най-важното условие за поддържане и укрепване на тяхното социално, емоционално и физическо здраве. Това означава, че за успешната адаптация на децата към предучилищните образователни институции е необходимо да се установи взаимодействие с родителите. Необходимо е да им се обясни необходимостта от тясно сътрудничество. Ако детето наблюдава спокойно, емоционално положително взаимодействие между родители и учители, то започва да се доверява повече на персонала на предучилищното образователно заведение. Този фактор оказва силно влияние върху успеха на адаптацията. 
Поради това беше изготвена план за взаимодействие с родителите на новоприети деца в детската градина насочена към подобряване на преминаването на адаптационния период.

Цели:
- да се развие педагогическата компетентност на родителите;
- да се помогне на семейството при отглеждането на детето;
- да се включат родителите в сътрудничество с детската градина;
- да се разработи единен подход при отглеждането на децата;	
- да се създадат условия за по-безболезнена адаптация на децата към детската градина.

Задачи:
1. Да се разшири информационното поле на родителите по въпроси на ранното детско развитие.
2. Да запознаят родителите с основните правила на поведение, методите за ефективно въздействие върху детето и предоставянето му на помощ и подкрепа през периода на адаптация към детската институция.
3. Да се разширят психологическите и педагогическите знания на родителите за игри, упражнения и други средства и форми на взаимодействие с малки деца.
4. Да мотивира родителите да си сътрудничат с учителите при отглеждането на деца.
5. Да се развие единен стил на възпитание и общуване с детето в детската градина и семейството.
6. Да се предоставя квалифицирана помощ на родителите по проблемите при отглеждането и развитието на детето.
7. Да формират у децата чувство за сигурност и вътрешна свобода.
8. Активиране на родителските умения.

Очаквани резултати:
1. Намаляване броя на децата с трудна адаптация към условията на предучилищното образование.
2. Формиране на психолого - педагогическа компетентност у родителите.
3. Повишаване на ефективността на взаимодействието между детската градина и родителите.
4. Оптимизиране на взаимодействието между родители и деца.

Методи на работа:
1. Родителски срещи;
2. Индивидуални и групови консултации с учителите в група;
3. Разговори;
4. Открити ситуации.
Принципи на взаимодействие с родителите:
1. Целенасоченост, последователност, планиране;
2. Индивидуален подход, като се вземат предвид спецификите на всяко семейство;
3. Доброжелателност, откритост.

Структура на програмата

1. Групови родителски срещи:
- Родителите получават общи препоръки за подготовка на детето за предучилищно образование;
- Родителите получават информация за целите и задачите на предучилищната образователна институция, за образователните дейности и техните характеристики;
- Осигуряване на по-ефективно взаимодействие между родителите и предучилищния персонал;
- Индивидуално консултиране за родители;
- Събиране на информация за характеристиките на вътрешно-семейното образование;
- Събиране на информация за децата;
- Събиране на информация за проблеми от особен интерес за родителите;
- Образователна работа с родители;

2. Открити ситуации.
1. Създаване на оптимални условия за адаптация на децата към предучилищната образователна институция.
2. Запознаване на родителите с общи стратегии за игрово взаимодействие с деца.
3. Организиране на постепенното въвеждане на деца в групи, като се вземе предвид прогнозата за адаптация, придружаваща децата през периода на адаптация.
4. Препоръки към родители и възпитатели относно времето на посещение в детската градина, продължителността на адаптационния период и др.
5. Провеждане на игрови дейности с деца, насочени към подобряване на емоционалното състояние.

3. Присъствие и участие на родителите в процеса на предучилищното образование.
	1. Краткосрочно присъствие на родителите в групата през периода на адаптация на детето в детската градина.
	2. Индивидуално определяне продължителността на присъствието на родителите на всяко дете, според потребностите на детето.
	3. Участие на родителите в организирани съвместни дейности: игри, празници, развлечения и др.








ПРАВИЛА ЗА АДАПТИРАНЕ НА ДЕТЕТО
В ДЕТСКАТА ГРАДИНА

Адаптирането е строго индивидуален процес за всяко дете и за неговите родители. За някои деца този период може да бъде 1 седмица, за други – 1 месец. Педагогът и родителите трябва да имат търпение и да подпомагат детето в процеса на адаптация, за да протече той възможно най-бързо и безболезнено.
Детското развитие преминава от общи към все по-диференцирани и самостоятелни прояви. Целият процес на детско развитие преминава през две условности: 
първата – обективната среда, природно, обществено и социално-културно обкръжение;
втората – детето с неговата генетична програма.

Ако трябва да обобщим условията, които оказват влияние върху развитието на малкото дете са:
1. Вътреутробни (пренатални и перинатални, които задават основните предразположения на бъдещата личност);
2. Грижите за малкото дете и степента на удовлетворяване на основните му биологични нужди (вода, храна, топлина, въздух, сухи пелени).
3. Психологически потребности (внимание, нежност, любов) в ранна възраст;
4. Домашната среда, която родителите осигуряват на детето (стимулирането на специфичните му способности);
5. Ценностите на родителите, които детето „среща всеки ден“.

Симптомите за адаптираното дете са: 
1. Детето се разделя самостоятелно и в добро настроение с родителя/родителите, възрастните.
2. По време на престоя в детската градина детето е спокойно. Може често да задава въпроси – „кога“ и „дали“ ще го вземат, но това са въпроси, с които то очаква да бъде потвърдена неговата сигурност.
3. По време на занимания и игри разказва спокойно за своите родители.
4. При тръгване от детската градина разказва с удоволствие какво се е случило.




ПРАВИЛА ЗА ЗНАЧИМИТЕ ЗА ДЕТЕТО
ВЪЗРАСТНИ – РОДИТЕЛИ

· Подготовката за раздялата да започва вкъщи. На детето може да му се говори за това, че то отива на детска градина, а родителите – на работа.
· Родителите трябва да използват любимата играчка, с която детето говори и се чувства сигурно.
· Спокойният родител води до себе си спокойно дете. Желателно е сутрин то да бъде водено от родителя, който е готов да се раздели с него нежно, спокойно, но твърдо и бързо.
· Раздялата в детската градина трябва да бъде кратка и насърчаваща детето. Най-добре е родителят сам да помисли за своя ритуал при раздяла. Вероятно детето също ще подскаже какъв да бъде: въздушна целувка, съпроводена с думите „до скоро“, гушкане и целуване, махане с ръка, съпроводено с „до скоро“. Ритуалът ще направи родителя по-уверен и тази увереност ще се предава и на детето.
· Много важни са емоциите на родителя при раздялата. Колкото по-плах и нерешителен е родителят, толкова по-тревожно ще бъде детето. Не трябва да се тревожи, когато детето плаче. Плачът подпомага нервната система да не се превъзбужда.
· На детето трябва да бъде обяснено след кое събитие от деня родителят ще го вземе. След като се наобядва или след като се наспи. Така то няма да е тревожно кога и дали ще го вземат, а ще очаква събитието.
· Не променяйте правилата, които сте въвели при раздяла. Детето има нужда от твърди граници и правила, за да се адаптира бързо. По този начин то се чувства сигурно и спокойно.
· Направете родителска група за подкрепа между майките, готови да споделят. Когато те обменят помежду си какво от това, което правят, помага на детето им, всяка майка ще научи още доста работещи стратегии.

Напълно забранени за използване от възрастните са:

· Упреците към детето – поради незавършен процес на адаптиране;
· Наказанията и насилието върху детето, което тъгува, плаче или е агресивно –поради незавършен процес на адаптиране;
· Лъжата на възрастните към детето при раздяла в детската градина. Например: „Влез вътре, аз отивам до … и ще се върна“ и др.
· Грубо отношение, обиди и използване на висок тон към детето, както от страна на педагозите, така и от страна на родителите.




ЕТАПИ НА ИГРОВИЯ ПРОЦЕС СЪПЪТСТВАЩИ АДАПТАЦИЯТА НА ДЕТЕТО

Първи: Детето играе само (липсва взаимодействие), почти не забелязва другите.
Втори: Игра-наблюдение – детето наблюдава действията на възрастните и връстниците и ги наподобява.
Трети: Паралелна игра – децата играят едно до друго, използват почти едни и същи играчки и игрови материали, но не се опитват да си взаимодействат едно с друго.
Четвърти: Асоциативна игра – действайки с играчките, децата от време на време влизат във връзка, разменят материали, извършват някои действия заедно, но липсва стремеж към координиране на взаимодействията по посока на общи епизоди, сюжети или цели.
Пети: Съвместна игра – през цялото време на играта децата осъществяват общ замисъл, постепенно зараждащ се от отделни епизоди, в които има допълващи се роли: майка – дете, продавач – купувач, лекар – пациент.

